Publication: Magyar Közlöny
Issue: MK-2011-34 (Year: 2011, Number: 34)
Era: contemporary
Section: a 21/2003. (IV. 18.) AB határozatban megerõsítette, hogy alkotmányosan nem indokolható az a szabályozás, amikor
Paragraph Index: 2125

a 21/2003. (IV. 18.) AB határozatban megerõsítette, hogy alkotmányosan nem indokolható az a szabályozás, amikor a közterület-használati díjat olyan szempontokra alapítják, amelyek a közterület használatával nincsenek összefüggésben, s ezzel a díj mértéke tekintetében nem releváns szempont alapján, önkényesen, ésszerû indok nélkül tesznek megkülönböztetést a közterületet azonos feltételek mellett használó kereskedelmi, vendéglátó-ipari közterület-használók között (ABH 2003, 784, 789.). Minderre tekintettel az Alkotmánybíróság megállapította, hogy az Ör. 1. számú mellékletének a 4/ pontjában megállapított, a mozgóárusítási, mozgóbolti tevékenység alkalmankénti díjtétele, a fizetendõ összeg felsõ határának megállapítása ellenére indokolatlan különbséget eredményez a közterületi értékesítést végzõk között, ami így az Alkotmány 70/A. § (1) bekezdésében megfogalmazott diszkrimináció tilalmát sérti, ezért azt megsemmisítette. Mivel az Alkotmánybíróság az Ör. 1. számú melléklet 4/ pontja alkotmányellenességét az Alkotmány 70/A. §

Source: https://magyarkozlony.hu/hivatalos-lapok/5e0dfbb3b50a74b16408d0723a965bf6c5ff0a51/dokumentumok/1cb70cd94029dc4ec5d600dc4a76f0260cef66c7/letoltes